
Ehitusloa andmine (A-A. Tiimanni tn 1a) 

1. ASJAOLUD JA MENETLUSE KÄIK

20.04.2019 ehitisregistri elektroonilisse keskkonda laekus läbivaatamiseks  ehitusloa taotlus A-A. Tiimanni tn 1a, Narva asuva hoone osaliselt hotelli tarbeks ümberehitamiseks ja ehitusteatised õli-liivapüüduri, sademevee kanalisatsioonitorustiku, olmekanalisatsiooni- ja sajuveekanalisatsiooni ühenduste torustike rajamiseks koos ehitusprojektiga (töö nr 19001, peaprojekteerija Eeteprojekt OÜ).
23.04.2019 ehitisregistri  keskkonnas, koduleht www.ehr.ee,  on genereeritud ehitusloa eelnõu  nr 1912271/09593, menetluse nr 169423 ning suunatud arhitektuuri ja planeerimise osakonnale, järelevalve osakonnale, Linnamajandusametile, Arendus ja Ökonoomika Ametile, Päästeameti Ida päästekeskusele, Terviseameti Ida talitusele, OÜ-le Ovelan  kooskõlastamiseks ning arvamuste avaldamiseks.

Ehitusloa menetlus toimus ehitisregistri elektroonilises keskkonnas. Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt on mitu korda tagastatud puuduste kõrvaldamiseks.

23.07.2019  lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt tagastatud.
01.08.2019 kõik kaasatud isikud kooskõlastasid ehitusloa eelnõu. 
Seega 30.05.2019 esitatud dokumentides ehitusseadustiku § 44 toodud ehitusloa andmisest keeldumise põhjused puuduvad ning ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste      menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.

2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt   sisaldab ehitisi, mille ehitamisest peab teavitama, siis asendab ehitusteatist ehitusluba.
3. OTSUS

Anda ehitusluba A-A. Tiimanni tn 1a, Narva asuva hoone osaliselt hotelli tarbeks ümberehitamiseks ja õli-liivapüüduri, sademevee kanalisatsioonitorustiku, olmekanalisatsiooni- ja sajuveekanalisatsiooni ühenduste torustike rajamiseks vastavalt ehitusprojektile (töö nr 19001, peaprojekteerija Eeteprojekt OÜ).
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

